След преврата от 18 брюмер Директорията във Франция е свалена и властта преминава в ръцете на трима консули – Роже Дюко, абат Сийес и Наполеон, като последният става първи консул и пълновластен управник. Към онзи момент Франция е в тежко положение: френските финанси са в плачевно състояние, роялистите се активизират из цялата страна, продължава Вандейското въстание.